b'\n_START_ARTICLE_\nHakim (pu\xc5\xa1ka)\n_START_SECTION_\nDizajn\n_START_PARAGRAPH_\nZanimljivo je da ameri\xc4\x8dka automatska pu\xc5\xa1ka M-16 koristi sli\xc4\x8dan sustav protoka plina kao egipatski Hakim. Pu\xc5\xa1ka ima ugra\xc4\x91en Tokarev-vijak koji se koristi i u pu\xc5\xa1kama kao \xc5\xa1to su sovjetski SKS, francuski MAS-56 i belgijski SAFN. Za razliku od \xc5\xa1vedskog originala koji koristi streljivo 6.5\xc3\x9755mm, Hakim koristi ve\xc4\x87i i poznatiji Mauserov kalibar 7.92\xc3\x9757mm.\n_START_SECTION_\nProizvodnja\n_START_PARAGRAPH_\nPu\xc5\xa1ka se proizvodila tijekom 1950-ih i 1960-ih za potrebe egipatske vojske a proizvedeno je oko 70.000 primjeraka. Uz pu\xc5\xa1ku Hakim, proizvodila se i karabinska ina\xc4\x8dica imena Ra\xc5\xa1id. Ona je ne\xc5\xa1to lo\xc5\xa1ije kvalitete te je tako\xc4\x91er proizvedena na temelju Ag m/42._NEWLINE_Dok je Hakim koristio streljivo kalibra 7.92\xc3\x9757mm, Ra\xc5\xa1id je koristio sovjetski kalibar 7.62\xc3\x9739mm a proizveden je u mnogo manjoj koli\xc4\x8dini (8.000 komada).'